S-679/2021

Mál þetta, sem dómtekið var 19. október 2021, er höfðað með ákæru héraðssaksóknara 1 8. mars 2021 á hendur ákærða, J-kk-þgf J-kk-þgf I-kk-þgf, [...];„ fyrir meiri háttar brot gegn skattalögum og fyrir peningaþvætti í rekstri einkahlutafélagsins Verktökum Já Art 2 b (áður Já Iðnaðarmenn Art 2 b verkstæði), kt.[...], nú þrotabú, sem framkvæmdastjóra og stjórnarmanni félagsins, með því að hafa:1. Eigi staðið skil á virðisaukaskattsskýrslum einkahlutafélagsins á lögmæltum tíma vegna uppgjörstímabilanna febrúar, apríl, maí, júlí, ágúst og september rekstrarárið 2017 og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, innan lögboðins frests, vegna uppgjörstímabilanna febrúar til ogmeð maí og júlí til og með september rekstrarárið 2017 og mars rekstrarárið 2018, í samræmi við IX. kafla laga nr. 50/1988, um virðisaukaskatt, samtals að fjárhæð 30.786.338 krónur, sem sundurliðast sem hér greinir:

Árið 2017

Febrúar kr. 1.625.473

Mars kr. 2.545.763

Apríl kr. 2.320.983

Maí kr. 3.448.090

Júlí kr. 9.451.790

Ágúst kr. 4.620.035

September kr. 5.116.693

Samtals kr. 29.128.827

Árið 2018

Mars kr. 1.657.511

Samtals kr. 1.657.511

Samtals: kr. 30.786.338

2. Eigi staðið skil á skilagreinum einkahlutafélagsins vegna staðgreiðslu opinberra gjalda vegna greiðslutímabilanna apríl og ágúst 2017 innan lögboðins frests og hafa eigi staðið ríkissjóði skil á staðgreiðslu opinberra gjalda, í samræmi við III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna mars til og með ágúst og nóvember og desember rekstrarárið 2017 og janúar til og með apríl rekstrarárið 2018, samtals að fjárhæð 26.136.455 krónur, sem sundurliðast sem hér greinir:

Árið 2017

Mars kr. 1.617.469

Apríl kr. 2.528.810

Maí kr. 4.974.546

Júní kr. 3.971.622

Júlí kr. 3.023.217

Ágúst kr. 2.946.470

Nóvember kr. 3.020.761

Desember kr. 1.569.633

Samtals kr. 23.652.528

Árið 2018

Janúar kr. 548.313

Febrúar kr. 455.098

Mars kr. 678.744

Apríl kr. 801.772

Samtals kr. 2.483.927

Samtals: kr. 26.136.455

3. Fyrir peningaþvætti með því að hafa aflað Verktökum Já Art 2 b ehf. ávinnings af brotum samkvæmt 1. og 2. tölulið ákæru samtals að fjárhæð 56.922.793 krónur og nýtt ávinninginn í þágu einkahlutafélagsins.

_______________

Brot ákærða samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. einnig 1. mgr. 40. gr. laga nr. 50/1988, um virðisaukaskatt.

Brot ákærða samkvæmt 2. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. einnig 2. mgr. 30. gr. laga nr. 45/1987, um staðgreiðslu opinberra gjalda.

Brot ákærða samkvæmt 3. tölulið ákæru teljast varða við 1. mgr., sbr. 2. mgr. 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Dómkröfur ákærða eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa.

Forsendur og niðurstaða:

Við fyrirtöku málsins 19. október sl. játaði ákærði brot sín samkvæmt öllum þremur liðum ákæru. Játning hans fær stoð í framlögðum gögnum. Samkvæmt því þykir sannað að ákærði hafi gerst sekurum þá háttsemi sem honum er gefin að sök í ákæru og þar eru réttilega heimfærð til refsiákvæða.

Á sakavottorði ákærða, útgefnu 17. mars 2021 af sakaskrá ríkisins, er ekkert brot skráð. Í málinu er ákærði sakfelldur fyrir meiri háttar brot gegn skattalögum og fyrir peningaþvætti í rekstri einkahlutafélagsins Verktaka Já Art 2 b [...], sem framkvæmdastjóri og stjórnarmaður félagsins. Að brotum ákærða virtum og að teknu tilliti til skýlausrar játningar hans þykir refsing hans réttilega ákveðin, eftir fyrirmælum 77. gr. almennra hegningarlaga nr. 19/1940, fangelsi í 11 mánuði. Eins og hér stendur á þykir mega fresta fullnustu fangelsisrefsingar ákærða með þeim hætti sem í dómsorði greinir. Þá verður ákærða gert að greiða sekt til ríkissjóðs sem þykir, með vísan til lögbundist fésektarlágmarks og þess að greiðslur inn á stað reiðslu tímabilið mars 2017 teljast hafa verið verulegar, réttilega ákvörðuð 111.0 00.000 króna, og komi og komi 360 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærði dæmdur til þess að greiða þóknun skipaðs verjanda síns, Þ. S-kk-þgf S-kk-ef lögmanns, sem að virtu umfangi málsins og með hliðsjón af tímaskýrslu verjanda þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, J-kk-nf J-kk-nf I-kk-nf, sæti fangelsi í 11 mánuði, en fresta skal fullnustu þeirrar refsingar og skal hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940. Þá greiði ákærði J-kk-nf 111.0 00.000 króna í sekt til ríkissjóðs og komi 36 0 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði greiði þóknun skipaðs verjanda síns, Þ. S-kk-ef S-kk-ef lögmanns,400.520 krónur að virðisaukaskatti meðtöldum.

K-kk-nf H-kk-nf